Wódna žołtnica

Wódna žołtnica (Lysimachia nemorum) je rostlina z podswójby myrsinowych rostlinow (Myrsinoideae) znutřka swójby kropačkowych rostlinow (Primulaceae).

 Wopis 
Wódna žołtnica je tajne zelo, kotrež docpěje wysokosć wot 10 hač 30 cm.

Stołpiki su ležace hač postupowace, mjeztym zo na delnich sukach zdźěla korjenja.

 Łopjena 
Łopjena su přećiwostejne, jejkojte, wótre, krótko stołpikate a přeswěćacy dypkate. Wone docpěja dołhosć wot 2 hač 3 cm.

 Kćenja 
Kćěje wot meje hač awgusta. Kćenja steja po jednym w łopjenowych rozporach. Jich stołpik je něhdźe tak dołhe kaž łopjeno. Złotožołta króna je nimale hač do spódka do pjeć kónčkow rozšćěpjena. Kelušowe kónčki su prynkojte. 

 Płody 
Płód njese wuske keluškowe kónčki.

 Stejnišćo 
Rosće w lěsach, na lěsnych pućach a na lěsnych žórłach. Ma radšo włóžne, wutkate, małowapnite pódy.

 Rozšěrjenje 
Rostlina je w nimale cyłej Europje rozšěrjena.

 Wužiwanje 

 Nóžki 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 132 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 276 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija: Kropačkowe rostliny